
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 61
din 26 martie 2015
privind modificarea componenţei comisiei sociale de analiză pentru repartizarea locuinţelor 
din fondul locativ, destinate închirierii, cu excepţia locuinţelor pentru tineri, construite prin 
Agenţia Naţională pentru Locuinţe 
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6060/12.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 
Luând în considerare prevederile Ordonanţei de Urgenţă nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată cu modificări prin Legea nr. 84/2008, cu modificările şi completările ulterioare;

Având în vedere prevederile Normelor metodologice pentru punerea în aplicare a prevederilor Legii nr. 114/1996, aprobate prin Hotărârea Guvernului nr. 1275/2000, cu modificările şi completările ulterioare, cu precădere cele ale art. 21 şi art. 30;
Având în vedere că prin art. 1 din Hotărârea Consiliului Local Sighişoara nr. 127/25.07.2013 s-a constituit comisia socială de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe;

Având în vedere că se impune modificarea componenţei comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, în sensul că preşedinte al acestei comisii să fie Viceprimarul Municipiului Sighişoara – domnul Bândea Dan Eugen, care exercită de drept atribuţiile primarului, întrucât acestuia din urmă i-a încetat mandatul înainte de expirarea duratei normale a acestuia, respectiv că Secretarul Municipiului Sighişoara, membru al comisiei, în urma căsătoriei şi-a schimbat numele din Fleşariu Anca în Bizo Anca;

Având în vedere Raportul de Specialitate al Direcţiei Administrarea Patrimoniului, înregistrat cu nr. 6059/12.03.2015, cu propunerea de modificare a componenţei comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, în sensul că preşedinte al acestei comisii să fie Viceprimarul Municipiului Sighişoara – domnul Bândea Dan Eugen, care exercită de drept atribuţiile primarului, întrucât acestuia din urmă i-a încetat mandatul înainte de expirarea duratei normale a acestuia, respectiv că Secretarul Municipiului Sighişoara, membru al comisiei, în urma căsătoriei şi-a schimbat numele din Fleşariu Anca în Bizo Anca, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „d”, (6) lit. „a” pct. 17 şi (9), art. 45 (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă modificarea componenţei comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, constituită prin art. 1 din Hotărârea Consiliului Local Sighişoara nr. 127/25.07.2013, în sensul că preşedinte al acestei comisii să fie Viceprimarul Municipiului Sighişoara – domnul Bândea Dan Eugen, care exercită de drept atribuţiile primarului, întrucât acestuia din urmă i-a încetat mandatul înainte de expirarea duratei normale a acestuia, respectiv că Secretarul Municipiului Sighişoara, membru al comisiei, în urma căsătoriei şi-a schimbat numele din Fleşariu Anca în Bizo Anca.
Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, personalul Compartimentului spaţiu locativ din cadrul aparatului de specialitate al primarului şi membrii comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe.
Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Administrarea Patrimoniului;
  1 ex. Compartimentul spaţiu locativ;
  3 ex. Membrii Comisiei sociale de analiză.
11 ex. 

A.B./G.V.

